Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**«Салық және бюджетке төленетін басқа да міндетті төлемдер туралы» Қазақстан Республикасының Кодексіне (Салық кодексі)»**

**толықтырулар енгізу туралы**

1-бап. 2017 жылғы 25 желтоқсандағы «Салық және бюджетке төленетін басқа да міндетті төлемдер туралы» Қазақстан Республикасының Кодексіне (Салық кодексі) (Қазақстан Республикасы Парламентінің Жаршысы, 2017 ж., № 22-І, 22-II, 107-құжат; 2018 ж., № 10, 32-құжат; № 11, 37-құжат; № 13, 41-құжат; № 14, 42, 44-құжаттар; № 15, 50-құжат; № 19,   
62-құжат; № 22, 82, 83-құжаттар; № 24, 93, 94-құжаттар; 2019 ж., № 1, 2,   
4-құжаттар; № 2, 6-құжат; № 5-6, 27-құжат; № 7, 37, 39-құжаттар; № 8,   
45-құжат; № 15-16, 67-құжат; № 19-20, 86-құжат; № 21-22, 90, 91-құжаттар;   
№ 23, 103, 108-құжаттар; № 24-І, 118, 119-құжаттар; № 24-II, 123-құжат; «Салық және бюджетке төленетін басқа да міндетті төлемдер туралы» Қазақстан Республикасының Кодексіне (Салық кодексі) өзгерістер енгізу туралы» 2020 жылғы 6 мамырдағы Қазақстан Республикасының Заңы) мынадай толықтырулар енгізілсін:

1) 288-баптың 1-тармағы мынадай мазмұндағы 3-1) тармақшамен толықтырылсын:

«3-1) әлеуметтік кәсіпкерлік субъектілері – Қазақстан Республикасы Кәсіпкерлік кодексінің 79-3-бабы 1-тармағының 1) тармақшасында көрсетілген және осындай әлеуметтік кәсіпкерлік субъектісімен еңбек қатынастарында тұрған адамдарды оқытуға, олардың біліктілігін арттыруға немесе оларды қайта даярлауға ақы төлеуге жұмсалған шығыстардың 2 еселенген мөлшерінде, бірақ республикалық бюджет туралы заңда белгіленген және тиісті қаржы жылының 1 қаңтарында қолданыста болатын айлық есептік көрсеткіштің 120 еселенген мөлшерінен аспайтын мөлшерде;»;

2) 521-бапта:

2-тармақ мынадай мазмұндағы 3) тармақшамен толықтырылсын:

«3) әлеуметтік кәсіпкерлік субъектілері.»;

мынадай мазмұндағы 7-тармақпен толықтырылсын:

«7. Егер әлеуметтік кәсіпкерлік субъектісі осы баптың 2, 3, 4, 5-тармақтарының бірнеше ережесіне сәйкес келген жағдайда, онда осы бапта белгіленген ең төмен мөлшерлемелердің бірі қолданылады.».

2-бап. Осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

**Президенті**